Babelscape/SREDFM huggingface dataset:
Ρόι Μακάι

Ο Ρουντόλφους Αντόνιους "Ρόι" Μακάι ("Rudolphus Antonius "Roy" Makaay", 9 Μαρτίου 1975) είναι Ολλανδός πρώην διεθνής ποδοσφαιριστής, ο οποίος αγωνιζόταν ως κεντρικός επιθετικός, και προπονητής ποδοσφαίρου. Ήταν γνωστός για την ικανότητά του να σκοράρει και με τα δύο πόδια και την ταχύτητά του.

Ξεκίνησε από την καριέρα του από την Φίτεσε Άρνεμ και την Τενερίφη, πρωτού αποκτηθεί από την Ντεπορτίβο Λα Κορούνια το 1999. Εκεί βοήθησε την πρώτη του χρονιά τον σύλλογο να κατακτήσει το πρώτο του πρωτάθλημα, ενώ το 2002 κέρδισε το Κόπα ντελ Ρέι και την επόμενη χρονιά κέρδισε το Χρυσό Παπούτσι, με 29 γκολ. Παραμένει ο πρώτος σκόρερ στην ιστορία του συλλόγου με 96 γκολ.

Το 2003 αποκτήθηκε από την Μπάγερν Μονάχου με 18,75 εκατομμύρια ευρώ, το οποίο αποτελούσε ρεκόρ στην ιστορία του συλλόγου, και λόγω της ικανότητάς του να σκοράρει απέκτησε τα προσωνύμια "Das Phantom" (το φάντασμα) και "Tor Maschine" (μηχανή γκολ). Τον Μάρτιο του 2007, στη φάση των 16 του Τσάμπιονς Λιγκ ενάντια στη Ρεάλ Μαδρίτης, ο Ρόι Μακάι σκόραρε στο 10,12 δευτερόλεπτο του αγώνα, το οποίο αποτελεί το γρηγόροτερο γκολ στην ιστορία του Τσάμπιονς Λιγκ. Με την Μπάγερν κέρδισε δύο συνεχόμενα πρωταθλήματα και το 2007 επέστρεψε στην Ολλανδία για λογαριασμό της Φέγερνορντ.

Ο Μακάι πραγματοποίησε το ντεμπούτο του με την εθνική ομάδα της Ολλανδίας το 1996 και έχει 6 γκολ και 43 συμμετοχές με το εθνόσημο. Συμμετείχε σε ευρωπαϊκά πρωταθλήματα (2000, 2004) και στους Ολυμπιακούς αγώνες του 2008.
Στυλιανός Ζαφειρίου

Ο Στυλιανός Ζαφειρίου (18??-1908) ήταν Έλληνας πολιτικός. Υπήρξε δήμαρχος Αίγινας και απεβίωσε στα κρατητήρια της Αίγινας.

Εξελέγη δήμαρχος κερδίζοντας τις δημοτικές εκλογές του 1895.

Ο Ζαφειρίου, το 1896, μόλις 10 μήνες μετά την εκλογή του, εξαφανίστηκε και πήρε μαζί του το ταμείο του Δήμου, το οποίο είχε μέσα 23.000 δραχμές.
Χαλιντέ Εντίμπ Αντιβάρ

Η Χαλιντέ Εντίμπ Αντιβάρ (τουρκικά: "Halide Edib Adıvar", 11 Ιουνίου 1884 - 9 Ιανουαρίου 1964) ήταν Τουρκάλα συγγραφέας, εθνικίστρια και πολιτικός ηγέτης για τα δικαιώματα των γυναiκών. Τα βιβλία της έθιγαν κυρίως τη θέση που είχαν οι γυναίκες στη Τουρκία, αλλά επίσης και τη φαινομενική αδιαφορία των γυναικών για να αλλάξει η κατάσταση. Γεννήθηκε στην Κωνσταντινούπολη, σε εύπορη οικογένεια, με τον πατέρα της να είναι γραμματέας του Αμπντούλ Χαμίτ Β΄. Η εκπαίδευσή της ήρθε κυρίως με ιδιαίτερα μαθήματα, μαθαίνοντας ευρωπαϊκή και οθωμανική φιλοσοφία, θρησκεία, κοινωνιολογία, πιάνο καθώς και αγγλικά, γαλλικά και αραβικά, ενώ ήξερε και λίγα ελληνικά, πηγαίνοντας και σε ελληνικό σχολείο εκεί για λίγο. Μετά παρακολούθησε μαθήματα στην Αμερικανική Ακαδημία του Ουσκουντάρ, αλλά το τελείωσε το 1901. 

Μετά την αποφοίτηση παντρεύτηκε τον μαθηματικό Σαλίχ Ζέκι, με τον οποίο απέκτησε δύο παιδιά, με τον γάμο να μην διαρκεί πολλά χρόνια. Περί το 1910 το σπίτι της είχε γίνει σημείο συνάντησης Τούρκων διανοούμενων, και το 1912 έγινε η πρώτη γυναίκα που συμμετείχε στην οργάνωση Τουρκική Εστία. Εκείνη την περίοδο ίδρυσε και την οργάνωση "Taali-i Nisvan". Το 1917 παντρεύεται ξανά, τον Δρ. Αντναν Αντιβάρ, εκείνη την περίοδο ξεκίνησε να δουλεύει ως λέκτορας στο Πανεπιστήμιο Κωνσταντινούπολης. Μετά τη Γενοκτονία των Αρμενίων και κατά τη διάρκεια του Πρώτου Παγκοσμίου Πολέμου, η Εντίμπ διεύθυνε ένα ορφανοτροφείο για τα ορφανά αρμενόπουλα. Τον Οκτώβριο του 1918, έγραψε άρθρο στην "Vakit", για τις σφαγές της χώρας της εις βάρος των Αρμενίων. 

Κατά τη βρετανική συμμαχική κατοχή της Κωνσταντινούπολης αυτή εντάχθηκε κι ενώ ο Κεμάλ οργάνωνε αντίσταση σε αυτή, εκείνη εναντιώθηκε στην Ελληνική κατοχή Σμύρνης, και για τον λόγο αυτό οι Βρετανοί προσπάθησαν να την εξορίσουν στη Μάλτα, περί το 1920. Εκείνη δραπέτευσε με άλλα μέλη της αντίστασης και τελικά κατά τη διάρκεια του ελληνοτουρκικού πολέμου (1919-1922) εντάχθηκε στη μάχη. Το 1926, κι ενώ κατηγορήθηκε για προδοσία από το τουρκικό κράτος διέφυγε και πήγε να ζήσει στη Γαλλία και στο Ηνωμένο Βασίλειο μεταξύ το 1926 και το 1939. Εκείνη τη χρονιά γύρισε στην Τουρκία, και το 1950 ψηφίστηκε και εισήλθε στο Τουρκικό Κοινοβούλιο, όπου παρέμεινε έως και το 1954. Ως συγγραφέας έγραψε περί τα 20 βιβλία. Πέθανε το 1964 στην Κωνσταντινούπολη.
Ιούδας Αλεβί

Ο Ιούδας Αλεβί (ισπαν. "Juda Halevi" ή "Yehudah Halevi", εβρ. יהודה הלוי, ολοκλ. "Judah ben Shmuel Halevi", αραβ. يهوذا اللاوي, περ. 1075 – 1141) ήταν Σεφαρδίτης (Εβραίος της Ισπανίας) ποιητής, φιλόσοφος και γιατρός. Γεννήθηκε στο Τολέδο ή στην Τουδέλα και απεβίωσε λίγο μετά την άφιξή του στη Γη της Επαγγελίας.

Ο Αλεβί θεωρείται ένας από τους μεγαλύτερους εθνικούς ποιητές των Εβραίων της διασποράς, τιμώμενος τόσο για τα θρησκευτικά, όσο και για τα κοσμικά του ποιήματα. Το σημαντικότερο φιλοσοφικό έργο του ήταν το "Κουζαρί".
Παλάτι του Μπέη

Το Παλάτι του Μπέη (αραβικά: "قصر الباي", γαλλικά: "Palais du Bey") είναι ιστορικό παλάτι στο Οράν της Αλγερίας, η ανέγερση του οποίου χρονολογείται κατά τη διάρκεια της οθωμανικής περιόδου. Αποτελούσε κατοικία του μονάρχη ο οποίος ηγείτο του Μπεηλικιού της Δύσης. Το παλάτι βρίσκεται εντός της συνοικίας του Σιντί αλ-Χουαρί, πλησίον του Όρους Μαρτζατζού, ενώ είναι κατηγοριοποιημένο ως μνημείο εθνικής κληρονομιάς. 

Το παλάτι ανεγέρθηκε κατά τη διάρκεια του 18ου αιώνα, κατόπιν σχετικής επιθυμίας του Μουχάμαντ Μπέη του Μεγάλου. Η συνολική έκταση του παλατιού είναι της τάξεως των 5,6 εκταρίων. Χωρισμένο σε τρία τμήματα, πιο συγκεκριμένα, το παλάτι αποτελείται από ένα ντιβάνι, ένα ιδιωτικό δώμα, ένα χαρέμι, δύο πύργους φρουράς, η ανέγερση των οποίων χρονολογείται στο 1345, κατά τη διάρκεια της μαρινιδικής περιόδου, και, πιο συγκεκριμένα, κατά τη διάρκεια της περιόδου βασιλείας του Αμπού Ελ Χασάν Ελ Μερίνι, στρατώνες (η οποίοι, παράλληλα, χρησιμοποιήθηκαν ως στάβλοι αλόγων, τόσο από τους Οθωμανούς, όσο και από τους Γάλλους), έναν προαύλιο χώρο, καθώς και αριθμό άλλων βοηθητικών χώρων. 

Σήμερα, αποτελεί αγαπημένο τουριστικό προορισμό, τόσο για τον τοπικό πληθυσμό, όσο και για ξένους. Ωστόσο, διασώζεται σε αρκετά κακή κατάσταση, ενώ, παράλληλα, σημαντικός μέρος εκ των αντικειμένων που φιλοξενούσε έχει λεηλατηθεί. Πάραυτα, η πραγματοποίηση εργασιών αναπαλαίωσης του παλατιού έχει, κατά καιρούς, βρεθεί στο επίκεντρο συζητήσεων.
Μουσείο Γκυστάβ Μορώ

Το Μουσείο Γκυστάβ Μορώ (γαλλικά: Le musée Gustave-Moreau) είναι ένα γαλλικό Εθνικό μουσείο τέχνης αφιερωμένο στα έργα του συμβολιστή ζωγράφου Γκυστάβ Μορώ (1826-1898). Βρίσκεται στη συνοικία Σαιν-Ζωρζ του 9ου διαμερίσματος του Παρισιού, στο κέντρο της Νουβέλ Ατέν, στην οδό Ροσφουκώ 14, στο παλιό εργαστήριο του καλλιτέχνη, ο οποίος το κληροδότησε στο γαλλικό κράτος το 1897 για να διατηρηθούν και να εκτίθενται εκεί τα έργα του. Το μουσείο άνοιξε το 1903.

Σήμερα το μουσείο περιλαμβάνει σχέδια του Μορώ, πίνακες ζωγραφικής, ακουαρέλες και γλυπτά.
Μιλτιάδης Μαντάς

Ο Μιλτιάδης Μαντάς (1888 - ;) ήταν Έλληνας πολιτικός και δικηγόρος.
Δημήτριος Ζησόπουλος

Ο Δημήτριος Ζησόπουλος (1906 - ;) ήταν Έλληνας πολιτικός και δικηγόρος.
Σαρλάς

Το Σαρλάς (γαλλικά: "Charlas", οξιτανικά: "Charlàs") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σαρλαζιέν (γαλλικά: "Charlasiens").
Τζόι Ραμόν

Ο Τζέφρι Ρος Χιούμαν (19 Μαΐου 1951   - 15 Απριλίου 2001), γνωστός ως Τζόι Ραμόν ήταν Αμερικανός μουσικός, τραγουδιστής και τραγουδοποιός, και τραγουδιστής της punk rock μπάντας Ramones .
Κρατικό Συμβούλιο της Ρωσικής Ομοσπονδίας

Το Κρατικό Συμβούλιο της Ρωσικής Ομοσπονδίας ( ) είναι ένα συμβουλευτικό σώμα που συνεδριάζει και αποφασίζει για θέματα που αφορούν όλην την επικράτεια της Ρωσικής Ομοσπονδίας. Το Συμβούλιο ιδρύθηκε από τον Προέδρο της Ρωσίας, Βλαντίμιρ Πούτιν, με το διάταγμα Αρ. 1602 της 1ης Σεπτεμβρίου 2000. 

Στο Κρατικό Συμβούλιο προεδρεύει ο Πρόεδρος της Ρωσίας. Αποτελείται από τον Πρόεδρο του Συμβουλίου της Ομοσπονδίας, τον Πρόεδρο της Κρατικής Δούμας, τους Πληρεξούσιους Απεσταλμένους του Προέδρου στα ομοσπονδιακά διαμερίσματα, τους ανώτερους αξιωματούχους (επικεφαλής κυβέρνησης) στα ομοσπονδιακά υποκείμενα της Ρωσικής Ομοσπονδίας, και τους αρχηγούς των παρατάξεων στην Κρατική Δούμα.
Depozitul de Papetărie

Η Depozitul de Papetărie είναι ρουμανική εταιρεία διανομής ειδών γραφείου και χαρτικών. Το 2008, σημείωσε κύκλο εργασιών της τάξεως των 7 εκατομμυρίων ευρώ, ενώ, το 2009, σημείωσε κύκλο εργασιών της τάξεως των 7,2 εκατομμυρίων ευρώ.
OPCOM

Η OPCOM είναι θυγατρική εταιρεία του εθνικού μεταφορέα ηλεκτρικής ενέργειας της Ρουμανίας, Transelectrica, η οποία είναι υπεύθυνη για την διαχείριση της αγοράς της ηλεκτρικής ενέργειας, σύμφωνα με τις ισχύουσες πρωτογενείς και δευτερογενείς νομοθεσίες.
Η OPCOM ιδρύθηκε τον Αύγουστο του 2000.

Οι αγορές για την διαχείριση των οποίων είναι υπεύθυνη η OPCOM είναι η Αγορά του Αύριο (ρουμανικά: "Piața pentru Ziua Următoare"), η Συγκεντρωτική Αγορά Διμερών Συμβάσεων (ρουμανικά: "Piața Centralizată a Contractelor Bilaterale"), η Πλατφόρμα Συναλλαγών Πιστοποιητικών Εκπομπών Αερίων του Θερμοκηπίου (ρουμανικά: "Platforma de Tranzacționare a Certificatelor de Emisii de gaze cu efect de seră"), καθώς και η Αγορά Πιστοποιητικών Πράσινης Ενέργειας (ρουμανικά: "Piața Certificatelor Verzi").

Κατά τη διάρκεια της περιόδου μεταξύ 2005-2010, η OPCOM είχε προχωρήσει στη συναλλαγή, συνολικά, 433.480 πιστοποιητικών πράσινης ενέργειας και, συνολικά, 58,1 TWh ηλεκτρικής ενέργειας.
Transelectrica

Η Compania Nationala de Transport al Energiei Electrice Transelectrica S.A. (BVB: TEL) αποτελεί τον εθνικό διαχειριστή του δικτύου μεταφοράς ηλεκτρικής ενέργειας της Ρουμανίας. Η εταιρεία ιδρύθηκε τον Ιούλιο του 2000, έπειτα από αναδιάρθρωση της CONEL, ενώ ως τομέα δραστηριοποίησης έχει την μεταφορά ηλεκτρικής ενέργειας, καθώς και την διαχείριση και διαμοιρασμό του εθνικού δικτύου. Στις 29 Αυγούστου 2006, ποσοστό της τάξεως του 10% επί του συνόλου των μετοχών της εταιρείας εισήχθη στο Χρηματιστήριο του Βουκουρεστίου από το Υπουργείο Οικονομίας και Εμπορίου.

Μέτοχοι της Transelectrica είναι το Υπουργείο Οικονομίας και Εμπορείου το οποίο είναι κάτοχος ποσοστού της τάξεως του 58,69% επί του συνόλου των μετοχών της εταιρείας, καθώς και το Fondul Proprietatea με ποσοστό της τάξεως του 13,5%, ενώ ποσοστό της τάξεως του 27,81% είναι εισηγμένο στο Χρηματιστήριο του Βουκουρεστίου και βρίσκεται υπό την κατοχή αριθμού άλλων μετόχων.

Η εταιρεία διαχειρίζεται, λειτουργεί, συντηρεί, εκσυγχρονίζει και, παράλληλα, αναπτύσσει ένα δίκτυο αποτελούμενο από, συνολικά, 79 σταθμούς μετασχηματισμού ηλεκτρικής ενέργειας, χωρητικότητας, περίπου, 35.506 MW, 9.028 χιλιόμετρα εναέριων ηλεκτρικών καλωδίων χωρητικότητας 110/220 kW, 400 kW και 750 kW, ενώ, παράλληλα, είναι υπεύθυνη για την διαχείριση, συνολικά, οκτώ θυγατρικών εταιρειών, υπεύθυνων για την μεταφορά της ηλεκτρικής ενέργειας.
Αρκάντιους Μίλικ

Ο Αρκάντιους Μίλικ ("Arkadiusz Milik", 28 Φεβρουαρίου 1994) είναι Πολωνός ποδοσφαιριστής ο οποίος αγωνίζεται ως επιθετικός για την Νάπολι (από το 2021 στη Μαρσέιγ ως δανεικός) και την εθνική ομάδα της Πολωνίας.

Ο Μίλικ ξεκίνησε από τις ακαδημίες της Ροζβόι Κατοβίτσε. Το 2011 υπέγραψε συμβόλαιο ενός έτους με την Γκούρνικ Ζάμπζε και το 2012 πήρε μεταγραφή για την Μπάγερν Λεβερκούζεν και αργότερα δόθηκε δανεικός στην Άουγκσμπουργκ και τον Άγιαξ. Το 2015-16 αποκτήθηκε από τον Άγιαξ με τετραετές συμβόλαιο για 2,8 εκατομμύρια ευρώ. Όσο αγωνιζόταν για τον Άγιαξ, ο Μίλικ ήταν ένας από τους πρώτους σκόρερ της Έρεντιβίζιε, σκοράροντας 21 γκολ. Την 1η Αυγούστου 2016 αποκτήθηκε από την Νάπολι για 35 εκατομμύρια ευρώ, προς αντικατάσταση του Γκονσάλο Ιγκουαΐν.
Από το 2021 αγωνίζεται ως δανεικός στη γαλλική Μαρσέιγ.

Σε επίπεδο εθνικών, ο Μίλικ έχει εκπροσωπήσει την Πολωνία στο Euro 2016, όπου έφτασε μέχρι τα προημιτελικά, και στο Μουντιάλ του 2018. Έχει 49 συμμετοχές και 14 γκολ με το εθνόσημο.
Ελισάβετ της Σουηδίας

Η Ελισάβετ της Σουηδίας ("Elisabet av Sverige", 5 Απριλίου 1549 - 20 Νοεμβρίου 1597) ήταν κόρη του Βασιλιά της Σουηδίας Γουσταύου Α΄.
Μάρκος Ρόχο

Ο Μάρκος Ρόχο ("Marcos Rojo", 20 Μαρτίου 1990) είναι Αργεντινός ποδοσφαιριστής ο οποίος αγωνίζεται ως αμυντικός για την Εστουντιάντες, δανεικός από την Μάντσεστερ Γιουνάιτεντ και την εθνική ομάδα της Αργεντινής.

Ξεκίνησε την καριέρα του από την τοπική Εστουντιάντες δε Λα Πλάτα, με την οποία κέρδισε το Κόπα Λιμπερταδόρες το 2009 και το 2010 κέρδισε το πρωτάθλημα Αργεντινής. Μετά από ένα σύντομο πέρασμα από την Σπαρτάκ Μόσχας και το 2012 αποκτήθηκε από την Σπόρτιγκ Λισαβόνας και δύο χρόνια αργότερα αποκτήθηκε από την Μάντσεστερ Γιουνάιτεντ έναντι 16 εκατομμυρίων λιρών. Με τον αγγλικό σύλλογο έχει κατακτήσει τέσσερα τρόπαια, συμπεριλαμβανομένου του Γιουρόπα Λιγκ το 2016-17.

Ο Ρόχο πραγματοποίησε την πρώτη του εμφάνιση με την εθνική αντρών της Αργεντινής το 2011 και έκτοτε έχει αγωνιστεί με το εθνόσημο πάνω από 60 φορές. Συμμετείχε στο Μουντιάλ το 2014, με την οποία έφτασε μέχρι τον τελικό, στο Μουντιάλ του 2018, σκοράροντας από ένα γκολ σε κάθε Μουντιάλ, καθώς και στα Κόπα Αμέρικα το 2015 και το 2016, φτάνοντας πάλι μέχρι τον τελικό.
Κεϊσούκε Χόντα

Ο Κεϊσούκε Χόντα (ιαπωνικά: 本田 圭佑, Honda Keisuke, 13 Ιουνίου 1986) είναι Ιάπωνας διεθνής ποδοσφαιριστής ο οποίος αγωνίζεται για την βραζιλιάνικη Μποταφόγκο. Παράλληλα είναι προπονητής της εθνικής ομάδας της Καμπότζης. Αν και συνήθως αγωνίζεται ως επιθετικός μέσος, μπορεί να αγωνιστεί εξίσου καλά στο πλάι ή ως ψευτοεννιάρι. Είναι γρήγορος, δημιουργικός, δυνατός και είναι γνωστός για την ακρίβεια στα ελεύθερα χτυπήματα, όσο και τα δυνατά σουτ του και την ικανότητά του στη ντρίπλα.

Ξεκίνησε την επαγγελματική του καριέρα από την Ναγκόγια Γκράμπους και στη συνέχεια πήρε μεταγραφή για την ΦΦΦ-Φένλο πριν αποκτηθεί από την ΤΣΣΚΑ Μόσχας το 2010. Μετά τη λήξη του συμβολαίου του με τη ΤΣΣΚΑ αποκτήθηκε ως ελεύθερος από τη Μίλαν το 2014. Από το 2017 και έπειτα αγωνίστηκε με τις Πατσούκα, Μέλμπουρν Βίκτορι ΦΚ, Φίτεσε Άρνεμ και Μποταφόγκο.

Αγωνίστηκε για πρώτη φορά με την εθνική ομάδα της Ιαπωνίας το 2008 και μέχρι που αποσύρθηκε το 2018 είχει 90 συμμετοχές και 37 γκολ με το εθνόσημο. Συμμετείχε με την Ιαπωνία στα Μουντιάλ 2010, 2014 και 2018, ενώ το 2011 κέρδισε το κύπελλο Ασίας και ψηφίστηκε καλύτερος παίκτης του τουρνουά.
Σίντζι Οκαζάκι

Ο Σίντζι Οκαζάκι ("Shinji Okazaki", γεννήθηκε 16 Απριλίου 1986) είναι Ιάπωνας ποδοσφαιριστής ο οποίος αγωνίζεται ως επιθετικός ή επιθετικός μέσος για την Ουέσκα και την εθνική ομάδα της Ιαπωνίας.

Ο Οκαζάκι ξεκίνησε την καριέρα του από την Σιμίζου Σ-Παλς και τον Ιανουάριο του 2011 αποκτήθηκε από την Στουτγκάρδη. Η δεύτερη σεζόν του με την ομάδα δεν ήταν παραγωγική και το 2013 αποκτήθηκε από την Μάιντς, όπου σκόραρε σε δύο χρόνια 27 φορές. Το 2015 αποκτήθηκε από την Λέστερ Σίτι για περίπου 7 εκατομμύρια λίρες και βοήθησε τη Λέστερ να κατακτήσει τη Πρέμιερ Λιγκ την πρώτη του χρονιά εκεί. Το 2019 αποκτήθηκε από την Μάλαγα, αλλά το συμβόλαιό του ακυρώθηκε μετά από ένα μήνα και τελικά αποκτήθηκε από την Ουέσκα.

Ο Οκαζάκι πραγματοποίησε το ντεμπούτο του με την εθνική ομάδα ανδρών της Ιαπωνίας τον Οκτώβριο του 2008 και συμμετείχε στο Παγκόσμιο Κύπελλο Ποδοσφαίρου του 2010 και του 2014, ενώ το 2011 κέρδισε το κύπελλο Ασίας. Έχει 119 συμμετοχές με το εθνόσημο και έχει σκοράρει 50 φορές, γεγονός που τον κατατάσει τρίτο σκόρερ όλων των εποχών με την εθνική και κορυφαίο από τους ενεργούς παίκτες (κατάλογος ποδοσφαιριστών ανδρών με 50 ή περισσότερα διεθνή γκολ).
Ραζνίς

Ο Ραζνίς (γεν. ως Chandra Mohan Jain, 11 Δεκεμβρίου 1931 - 19 Ιανουαρίου 1990), γνωστός επίσης ως Acharya Ραζνίς, η Μπαγκουάν Σρι Ραζνίς και αργότερα ως Όσσο, ήταν Ινδός γκουρού και ιδρυτής του Κινήματος Ραζνίς.

Κατά τη διάρκεια της ζωής του θεωρήθηκε ως ένας αμφιλεγόμενος ηγέτης ενός νέου θρησκευτικού κινήματος και μυστικιστής. Στη δεκαετία του 1960 ταξίδεψε σε όλη την Ινδία ως δημόσιος ομιλητής και ήταν ένας κριτικός του σοσιαλισμού υποστηρίζοντας ότι η Ινδία δεν ήταν έτοιμη για σοσιαλισμό και ότι ο σοσιαλισμός, ο κομμουνισμός και ο αναρχισμός θα μπορούσαν να εξελιχθούν μόνο όταν ο καπιταλισμός θα είχε φθάσει στην ωριμότητά του. Ο Ραζνίς επέκρινε επίσης τον Μαχάτμα Γκάντι και την ορθοδοξία των κυρίαρχων θρησκειών. Ο Ραζνίς υπογράμμισε τη σημασία του διαλογισμού, της συνειδητότητας, της αγάπης, του εορτασμού, του θάρρους, της δημιουργικότητας και των ικανοτήτων του χιούμορ, που θεωρούσε ότι καταστέλλονται από την τήρηση των συστημάτων παραδοσιακών πεποιθήσεων, τη θρησκευτική παράδοση και την κοινωνικοποίηση. Προτρέποντας μια πιο ανοιχτή στάση απέναντι στην ανθρώπινη σεξουαλικότητα, προκάλεσε διαμάχη στην Ινδία κατά τη διάρκεια της δεκαετίας του 1960 και έγινε γνωστός ως "γκουρού του σεξ".
Μκουατζούνι

To Μκουατζούνι (Αγγλικά ή Σουαχίλι: "Mkwajuni"), είναι Μεικτό Τμήμα που βρίσκεται στην Περιοχή Σόνγκουε ("Songwe District"), στην Περιφέρεια Σόνγκουε ("Songwe Region") της Τανζανίας.

Σύμφωνα με την απογραφή του 2002, ο πληθυσμός στο Μκουατζούνι ("Mkwajuni") ήταν 22.101 άτομα και το 2012, μειώθηκε σε 15.292 κατοίκους.
Μελισσόβουνος

μικρογραφία
Ο Μελισσόβουνος είναι τοποθεσία στο χωριό Τάλας της Επαρχίας Πάφου.Βρίσκεται σε υψόμετρο περίπου 550 μέτρα ενώ η κορυφή της τοποθεσίας ξεπερνά τα 600 μέτρα.
Περιοχή Ιλέτζε

Η Περιοχή Ιλέτζε (αγγλικά: "Ileje District" σουαχίλι: "Wilaya ya Ileje") είναι μια από τις τέσσερις περιοχές στην Περιφέρεια Σόνγκουε ("Songwe Region") της Τανζανίας. Συνορεύει προς τα βόρεια με την Αστική Περιοχή Μπέυα ("Mbeya Urban District") και την Περιοχή Ρούνγκουε ("Rungwe District"), στα ανατολικά με την Περιοχή Κυέλα ("Kyela District"), προς τα βορειοδυτικά με την Περιοχή Μπόζι ("Mbozi District") και προς τα νότια με τη Ζάμπια ("Zambia") και το Μαλάουι ("Malawi").

Σύμφωνα με την απογραφή του 2002, ο πληθυσμός στην Επαρχία Ιλέτζε ("Ileje District") ήταν 109.847 κάτοικοι, ενώ κάτα το 2012, αυξήθηκαν σε 124.451 κατοίκους.

Ο Επαρχιακός Επίτροπος στην Περιοχή Ιλέτζε ("Ileje District") είναι η "Rosemary Sitaki".
Περιοχή Σόνγκουε

Η Περιοχή Σόνγκουε (αγγλικά: "Songwe District", σουαχίλι: "Wilaya ya Songwe") είναι μια από τις τέσσερις περιοχές στην Περιφέρεια Σόνγκουε ("Songwe Region") της Τανζανίας, η οποία δημιουργήθηκε στις 25 Σεπτεμβρίου 2015.
Η έδρα στην Περιοχή Σόνγκουε ("Songwe District") είναι το Μκουατζούνι ("Mkwajuni").

Σύμφωνα με την απογραφή του 2002, ο πληθυσμός στην Περιοχή Σόνγκουε ("Songwe District"), ήταν 100.033 άτομα ενώ κατά το 2012, ανήλθε σε 133.692 κατοίκους.

Ο Επαρχιακός Επίτροπος στην Περιοχή Σόνγκουε ("Songwe District") είναι ο "Abraham Sambila Kugaluka"
Λουτρά του Άδωνη

Τα Λουτρά του Άδωνη είναι καταρράκτης στο χωριό Κοίλη. Τα Λουτρά του Άδωνη, ένα από τα αξιοθέατα φύσης της Κύπρου, και απέχει περίπου 15 χιλιόμετρα βόρεια της ομώνυμης πρωτεύουσας της επαρχίας Πάφου.
Σωτήρης Αγγελόπουλος

Ο Σωτήρης Αγγελόπουλος (1934 - 1997) ήταν Έλληνας διεθνής ποδοσφαιριστής που αγωνιζόταν ως αμυντικός. 

Γεννήθηκε στο Ξυλόκαστρο το 1934 και ξεκίνησε το ποδόσφαιρο από τον Ηρακλή Ξυλοκάστρου, με τον οποίο αναδείχθηκε και απέκτησε το παρατσούκλι «Ο Λέων του Ξυλοκάστρου», όντας ένας πολύ σκληροτράχηλος και δυναμικός ποδοσφαιριστής. 

Το 1953 πήρε μεταγραφή στον Παναθηναϊκό, με τη φανέλα του οποίου αγωνίστηκε μέχρι και το 1964. Με τα χρώματα του Παναθηναϊκού κατέκτησε 3 πρωταθλήματα Ε.Π.Σ. Αθηνών (1955-56, 1956-57, 1958-59), 1 Κύπελλο Ελλάδας το 1955 και 4 πρωταθλήματα Α΄ Εθνικής τις χρονιές 1959-60 (30 συμμετοχές/6 τέρματα), 1960-61 (6 συμμετοχές), 1961-62 και το αήττητο πρωτάθλημα τη χρονιά 1963-64 με 2 συμμετοχές.

Στην Εθνική Ομάδα κλήθηκε 10 φορές το διάστημα 1957-1959, με πρώτο του αγώνα τη συνάντηση Ελλάδα – Β’ Ισπανίας 2-0 το 1957 στην Αθήνα.

Απεβίωσε στις 14 Αυγούστου 1997 σε ηλικία 63 ετών.

Το όνομά του έχει αποδοθεί τιμητικά τόσο στο Δημοτικό γήπεδο Ξυλοκάστρου στη γεννέτειρα του, όσο και στο Δημοτικό γήπεδο Παλαιού Φαλήρου στην Αθήνα.
Η Κυρά της Λίμνης

Η Κυρά της Λίμνης (αγγλικά: Lady of the Lake) είναι ένα φιλμ νουάρ αμερικανικής παραγωγής του 1947 
σε σκηνοθεσία Ρόμπερτ Μοντγκόμερι, και σε σενάριο του Στιβ Φίσερ, προσαρμοσμένο από το ομώνυμο μυθιστόρημα του Ρέημοντ Τσάντλερ του 1943. 
Πρωταγωνιστούν οι Ρόμπερτ Μοντγκόμερι, Όντρεϊ Τότερ, Λόιντ Νόλαν και η Τζέιν Μίντοους.
Η φιλοδοξία του Μοντγκόμερι ήταν να δημιουργήσει μια κινηματογραφική έκδοση του αφηγηματικού ύφους του πρώτου προσώπου των μυθιστορημάτων 
του Τσάντλερ. Με εξαίρεση μερικές φορές, όταν ο Μοντγκόμερι
(ως χαρακτήρας Φιλιπ Μάρλοου) απευθύνεται απευθείας στον θεατη, ολόκληρη η ταινία γυρίστηκε από την οπτική γωνία του κεντρικού χαρακτήρα. Ο θεατης βλέπει μόνο τι κάνει. Ο Τσάντλερ αντέδρασε αρνητικά στην ιδέα του Μοντγκόμερι να χρησιμοποιήσει την προοπτική του πρώτου προσώπου, αλλα η MGM προώθησε την ταινία με το επιχείρημα ότι ήταν η πρώτη του είδους και με το πιο επαναστατικό στυλ ταινιας από την εισαγωγή του ομιλουντος κινηματογραφου. Η ταινία ήταν επίσης ασυνήθιστη 
για το γεγονός ότι ουσιαστικά δεν είχε μουσική επένδυση, παρά μόνο ενα σφύριγμα που παρέχεται από κάποιον. Η ταινία ήταν η τελευταία του Μοντγκόμερι για την Metro-Goldwyn-Mayer (MGM), μετά από δεκαοκτώ χρόνια συνεργασιας με το στούντιο.
Βίλα των Παπύρων

Η Βίλα των Παπύρων, ιταλ. Villa dei Papiri ή Βίλα του Πίσωνα, ιταλ. Villa dei Pisoni ήταν μία αρχαία ρωμαϊκή έπαυλη στο Ερκουλάνεουμ, σημερινό Ερκολάνο, στη νότιο Ιταλία. Ονομάστηκε έτσι λόγω των παπύρων που ανακαλύφθηκαν εκεί το 1750. Η Βίλλα θεωρείται μία από τις πιο πολυτελείς οικίες της πόλης και όλου του Ρωμαϊκού κόσμου. Η πολυτέλειά της φαίνεται από την εξαίρετη αρχιτεκτονική της και από τον πολύ μεγάλο αριθμό εντυπωσιακών έργων τέχνης που ανακαλύφθηκαν: βρέθηκαν νωπογραφίες και γλυπτά, χάλκινα και μαρμάρινα, που αποτελούν τη μεγαλύτερη συλλογή Ελληνικών και Ρωμαϊκών γλυπτών, που ανακαλύφθηκε ποτέ σε ένα σύνολο.

Η Βίλα βρίσκεται στην αρχαία ακτογραμμή, κάτω από τον Βεζούβιο, χωρίς κάτι να εμποδίζει τη θέα προς τη θάλασσα. Μάλλον την κατείχε ο Λούκιος Καλπούρνιος Πίσων Καισόνιος (ύπατος το 58 π.Χ.), πεθερός του Ιουλίου Καίσαρα. Ωστόσο ο ιστορικός Μπάρκερ υποστήριξε το 1908 ότι ο Φιλόδημος ο Επικούρειος από την Παλαιστίνη ήταν ο ιδιοκτήτης της βίλας με τη βιβλιοθήκη των παπύρων.

Το έτος 79 μ.Χ. η έκρηξη του Βεζούβιου κάλυψε όλο το Ερκουλάνεουμ με 30 μ. ηφαιστειακής τέφρας. Η αρχαία πόλη ανασκάφτηκε για πρώτη φορά το 1750-1765 από τον Καρλ Βέμπερ , που χρησιμοποίησε στοές (σήραγγες). Το όνομα της βίλας προέρχεται από τη βιβλιοθήκη της, τη μόνη που επέζησε από τον Ελληνο-Ρωμαϊκό κόσμο στην ολότητά της. Περιέχει περισσότερα από 1800 ρολά παπύρων, τώρα απανθρακωμένων από τη θερμότητα της έκρηξης, τους Πάπυρους του Ερκουλάνεουμ.

Αν και η μεγαλύτερη έκταση της βίλας είναι ακόμη κάτω από το έδαφος, μέρη της έχουν καθαριστεί από τις ηφαιστειακές εναποθέσεις. Πολλά από τα ευρήματα εκτίθενται στο Εθνικό Αρχαιολογικό Μουσείο της Νάπολης. Η Βίλα Γκέτι είναι ένα πιστό αντίγραφο της βίλας των παπύρων.
Κοιμώμενος Ερμαφρόδιτος

Ο Κοιμώμενος Ερμαφρόδιτος είναι αρχαίο μαρμάρινο γλυπτό που απεικονίζει τον Ερμαφρόδιτο. Το 1620, ο Ιταλός καλλιτέχνης Τζαν Λορέντσο Μπερνίνι σμίλευσε το στρώμα πάνω στο οποίο βρίσκεται τώρα το άγαλμα. Η μορφή του γλυπτού προέρχεται εν μέρει από την αρχαία απεικόνιση της Αφροδίτης και εν μέρει από τις θηλυκές ελληνιστικές απεικονίσεις του Διονύσου / Βάκχου . Ανακαλύφθηκε στη Σάντα Μαρία ντέλα Βιτόρια, στη Ρώμη, το άγαλμα αργότερα μεταφέρθηκε στο Λούβρο, όπου εκτίθεται σήμερα. 

</gallery>
Τζον Λίντον

Ο Τζον Τζοσεφ Λίντον (γεννημένος στις 31 Ιανουαρίου 1956), επίσης γνωστός με το όνομα Johnny Rotten, είναι τραγουδιστής, τραγουδοποιός και μουσικός. Είναι ο πιό γνωστός τραγουδιστής της βρετανικής πανκ μπάντας του Sex Pistols, που ήταν από το 1975 μέχρι το 1978, και πάλι για διάφορες επανενώσεις κατά τη διάρκεια της δεκαετίας του 90' και του 00'. Είναι επίσης ο τραγουδιστής της post-punk μπάντας Public Image Ltd (PiL), την οποία ίδρυσε το 1978 έως το 1993 και πάλι από το 2009. 

Ειλικρινής προσωπικότητα, η επαναστατική εικόνα και το στυλ της μόδας του Lydon οδήγησαν στο να του ζητηθεί να γίνει ο τραγουδιστής του Sex Pistols από τον Μάνατζερ του συγκροτήματος Malcolm McLaren. Με τους Sex Pistols έγραψε singles όπως «Anarchy in the UK», «God Save the Queen», «Pretty Vacant» και «Holidays in the Sun», το περιεχόμενο των οποίων κατακλύζει αυτό που ένας σχολιαστής περιέγραψε ως «ξέσπασμα της ηθικής με βάση το ποπ» στη Βρετανία. Η μπάντα σκανδαλίζεται σε μεγάλο μέρος των μέσων μαζικής ενημέρωσης και η Lydon θεωρήθηκε ως η κορυφαία μορφή του αναδυόμενου κινήματος punk. Λόγω των αμφιλεγόμενων στίχων τους και της κατάχρησης εκείνης της εποχής, θεωρούνται ως μία από τις σημαντικότερες πράξεις στην ιστορία της λαϊκής μουσικής. Ο Τζον Λίντον γεννήθηκε στο Λονδίνο στις 31 Ιανουαρίου 1956. Οι γονείς του, Eileen Lydia ("née" Barry) και ο John Christopher Lydon, ήταν μετανάστες από την Ιρλανδία που μετακόμισαν σε διαμέρισμα δύο δωματίων στο Benwell Road, στην περιοχή Holloway του βόρειου Λονδίνου. Το διαμέρισμα είναι δίπλα στο Highbury Stadium, το πρώην σπίτι του ποδοσφαιρικού συλλόγου της Premier League Arsenal FC, του οποίου ο Λίντον ήταν ένας άπληστος από την ηλικία των τεσσάρων. Την εποχή εκείνη η περιοχή ήταν σε μεγάλο βαθμό φτωχή, με υψηλό ποσοστό εγκληματικότητας και πληθυσμό που αποτελούσε κυρίως ιρλανδικό και τζαμαϊκανό λαό της εργατικής τάξης. Ο Λίντον πέρασε καλοκαιρινές διακοπές στην μητρική πόλη του Cork County, όπου υπέστη ονομασία που ζητούσε αγγλική προφορά, μια προκατάληψη που ισχυρίζεται ότι εξακολουθεί να λαμβάνει σήμερα, παρόλο που ταξιδεύει κάτω από ιρλανδικό διαβατήριο.
Πατριάρχης Ιεροσολύμων

Ο Πατριάρχης Ιεροσολύμων είναι ο επίσκοπος που ποιμαίνει το Πατριαρχείο Ιεροσολύμων, τέταρτος τη τάξει των εννέα Πατριαρχών της Ορθόδοξης Εκκλησίας. Από το 2005, Πατριάρχης Ιεροσολύμων είναι ο Θεόφιλος Γ΄. Ο Πατριάρχης Ιεροσολύμων έχει τον τίτλο «Πατριάρχης της Αγίας Πόλεως Ιερουσαλήμ και πάσης Παλαιστίνης, Συρίας, Αραβίας, πέραν του Ιορδάνου, Κανά της Γαλιλαίας και Αγίας Σιών." Είναι ηγούμενος της Αγιοταφιτικής Αδελφότητας και ο πνευματικός ποιμένας περίπου 130.000 Ορθόδοξων Χριστιανών των Αγίων Τόπων, οι περισσότεροι από τους οποίους είναι Παλαιστίνιοι.

Η αποστολική διαδοχή των Πατριαρχών Ιεροσολύμων ξεκινά από τους πρώτους Χριστιανούς επισκόπους της Ιερουσαλήμ, ο πρώτος των οποίων ήταν ο Ιάκωβος ο αδελφόθεος τον πρώτο μ.Χ. αιώνα. Η αυτοκεφαλία της εκκλησίας της Ιερουσαλήμ αναγνωρίστηκε το 451 από τη σύνοδο της Χαλκηδόνας και το 531 έγινε ένα από τα πέντε πρεσβυγενή πατριαρχεία της Χριστιανοσύνης.
Ιωάννης Δράκος

Ο Ιωάννης Δράκος (1820 - 1875) ήταν Έλληνας αξιωματικός του στρατού.
Ο Δρόμος της Απώλειας

Ο Δρόμος της Απώλειας (Πρωτότυπος τίτλος: Road to Perdition) 
είναι μια νέο νουάρ δραματική ταινία αμερικανικής παραγωγής του 2002 σε σκηνοθεσία Σαμ Μέντες. Το σενάριο προσαρμόστηκε 
από τον Ντέιβιντ Σελφ από το ομώνυμο μυθιστόρημα του Μαξ Άλλαν Κόλινς. 
Πρωταγωνιστούν οι Τομ Χανκς, Πωλ Νιούμαν, Τζουντ Λο και ο Ντάνιελ Κρεγκ.
Τα γυρίσματα της ταινίας πραγματοποιήθηκαν στην περιοχή του Σικάγου. Ο Μέντες, αφότου ολοκλήρωσε την προηγούμενη ταινία του "American Beauty" του 1999, σκηνοθέτησε μια ταινια που είχε ελάχιστο διάλογο και προβυαλε πιο πολυ τα συναισθήματα. Ο Διευθυντής φωτογραφίας Κόνραντ Χαλ επωφελήθηκε από το περιβάλλον για να δημιουργήσει συμβολισμούς για την ταινία, για την οποία κέρδισε πολλά βραβεία, μεταξύ των οποίων ένα μεταθανάτιο βραβείο Όσκαρ Καλύτερης Φωτογραφίας. Η ταινία διερευνά διάφορα θέματα, συμπεριλαμβανομένης της συνέπειας των σχέσεων βίας και πατέρα-γιου.

Η ταινία κυκλοφόρησε στις 12 Ιουλίου 2002 και τελικά κέρδισε πάνω από 180 εκατομμύρια δολάρια παγκοσμίως. Οι τοποθεσίες, ο ρυθμός και οι ερμηνείες των Χανκς και Νιούμαν (στην τελευταία του κινηματογραφική εμφάνιση), είχαν σαν αποτέλεσμα αρκετά καλές κριτικές.
Βουνί του Λάζαρου

Η Βουνί του Λάζαρου είναι τοποθεσία στο χωριό Τσάδα της Επαρχίας Πάφου. Βρίσκεται σε υψόμετρο περίπου 560 μ. Κοντά στην περιοχή βρίσκεται ο Αετοβουνος σε απόσταση περίπου 2 χιλιόμετρον. 

== Παραπομπές ==
Αλεϊζαντίνιου

Ο Αντόνιου Φρανσίσκου Λισμπόα ("Antônio Francisco Lisboa", 1730 ή 1738 – 18 Νοεμβρίου 1814), γνωστότερος ως Αλεϊζαντίνιου ("Aleijadinho"), ήταν γλύπτης και αρχιτέκτονας της αποικιακής Βραζιλίας, που διακρίθηκε για το έργο του σε διάφορους ναούς της Βραζιλίας. Θεωρείται ο μεγαλύτερος Βραζιλιανός αρχιτέκτονας και γλύπτης της εποχής του.
Διεθνές Αεροδρόμιο της Νάπολης

thumb|right|275px|Το Διεθνές Αεροδρόμιο Νάπολης
Το Διεθνές Αεροδρόμιο της Νάπολης (ιταλ.: "Aeroporto Internazionale di Napoli", IATA: NAP, ICAO: LIRN) είναι το διεθνές αεροδρόμιο που εξυπηρετεί τη Νάπολη και την περιφέρεια Καμπανία της νότιας Ιταλίας. Σύμφωνα με στοιχεία του 2019, είναι το πέμπτο σε κίνηση αεροδρόμιο όλης της Ιταλίας και το πρώτο της νότιας Ιταλίας. Βρίσκεται στο προάστιο Καποντικίνο (Capodichino) ή Σαν Πιέτρο α Πατιέρνο, και η πλήρης επίσημη ονομασία του είναι "Aeroporto di Napoli-Capodichino Ugo Niutta", προς τιμή του παρασημοφορημένου πιλότου του Α΄ Παγκόσμιου Πολέμου Ούγκο Νιούττα.
Φρανσίσκου Μπρέναντ

Ο Φρανσίσκου Μπρέναντ ("Francisco Brennand", 11 Ιουνίου 1927 – 19 Δεκεμβρίου 2019) ήταν Βραζιλιάνος γλύπτης, γνωστός για τα μεγάλα κεραμικά γλυπτά του.
Αρκασόν

Το Αρκασόν (γαλλικά: "Arcachon") είναι κοινότητα στη νοτιοδυτική Γαλλία, υπονομαρχία του νομού Ζιρόντ, στην περιοχή Νέα Ακουιτανία. Δημιουργήθηκε το 1857 με απόσπαση τμήματος της κοινότητας Λα Τεστ-ντε-Μπυς.

Είναι ένα δημοφιλές παραθαλάσσιο θέρετρο στις ακτές του Ατλαντικού, 65 χιλιόμετρα οδικώς νοτιοδυτικά του Μπορντώ, στο δάσος των Λαντ. Έχει αμμώδη παραλία και ήπιο κλίμα που θεωρείται ότι είναι ευνοϊκό για άτομα που πάσχουν από πνευμονικά νοσήματα. Είναι επίσης σημαντικό αλιευτικό λιμάνι. Ο πληθυσμός της κοινότητας ανέρχεται στους 11.284 κατοίκους (2017) και της αστικής περιοχής της σε 65.500 κατοίκους (2015).

Όπως και σε όλη την παράκτια ζώνη στον Ατλαντικό, την Κοτ ντ'Αρζάν, παρουσιάζεται το φαινόμενο της παλίρροιας που μερικές φορές μπορεί να γίνει επικίνδυνη και εκδίδεται καθημερινά ειδικό δελτίο παλιρροιών.

Το Αρκασόν αποτελεί τμήμα της πρώην επαρχίας της Γασκώνης.
Οικονομία της Τσεχίας

Η Οικονομία της Τσεχίας είναι ανεπτυγμένη κοινωνική οικονομία της αγοράς προσανατολισμένη στις εξαγωγές. Η τσεχική οικονομία βασίζεται στις υπηρεσίες, τη βιομηχανία και την καινοτομία. Είναι κράτος πρόνοιας υψηλού εισοδήματος και διατηρεί το Ευρωπαϊκό κοινωνικό μοντέλο. Η Τσεχία είναι μέλος της Ενιαίας Ευρωπαϊκής Αγοράς και της Ευρωπαϊκής Ένωσης, και επιπλέον είναι μέλος της οικονομίας της Ευρωπαϊκής Ένωσης. Η Τσεχία χρησιμοποιεί το δικό της νόμισμα, την τσεχική κορώνα, και όχι το ευρώ. Είναι μέλος του ΟΟΣΑ. Η Τσεχία κατατάσσεται 15η στην ανθρώπινη ανάπτυξη προσαρμοσμένη στα επίπεδα της ανισότητας και 14η στο Δείκτη Ανθρώπινου Κεφαλαίου της Παγκόσμιας Τράπεζας, μπροστά από χώρες όπως οι Ηνωμένες Πολιτείες, το Ηνωμένο Βασίλειο ή τη Γαλλία. Ο The Guardian ονόμασε την Τσεχία ως "μία από τις πιο ακμάζουσες οικονομίες της Ευρώπης".

Ο τομέας της βιομηχανίας καταλαμβάνει το 37.5% της οικονομίας. Οι υπηρεσίες καταλαμβάνουν το 60% της τσεχικής οικονομίας και η γεωργία το υπόλοιπο 2.5%. Οι κύριες βιομηχανίες της Τσεχίας είναι η μηχανική υψηλής τεχνολογίας, η ηλεκτρονική και η κατασκευή κτιρίων, η παραγωγή χάλυβα, η παραγωγή μεταφορικών ειδών (αυτοκινητοβιομηχανία, σιδηροδρομική βιομηχανία, αεροδιαστημική βιομηχανία), η παραγωγή χημικών προϊόντων, η παραγωγή προηγμένων υλικών και φαρμάκων. Στην Τσεχία, οι κύριες υπηρεσίες είναι η έρευνα και ανάπτυξη, οι ΤΠΕ και ανάπτυξη λογισμικού, η νανοτεχνολογία, οι βιοεπιστήμες, κ.ά. Τα κυριότερα γεωργικά προϊόντα είναι τα δημητριακά, τα φυτικά έλαια και ο λυκίσκος.

Το 2018, το τσεχικό κατά κεφαλήν ΑΕΠ σε μονάδες ισοτιμίας αγοραστικής δύναμης ανέρχεται στα 37.370 δολάρια ενώ το τσεχικό ΑΕΠ στην ονομαστική αξία φτάνει τα 22.850 δολάρια. Τον Ιούνιο του 2019 η Τσεχία είχε το χαμηλότερο ποσοστό ανεργίας στην ΕΕ, έχοντας ποσοστό ανεργίας 1.9%. Ο δείκτης φτώχειας στην Τσεχία είναι ο δεύτερος χαμηλότερος εντός των μελών του ΟΟΣΑ, πίσω από τη Δανία. Η Τσεχία κατατάσσεται 24η στον Δείκτη Οικονομικής Ελευθερίας (μετά από την Νορβηγία) και στον Παγκόσμιο Δείκτη Καινοτομίας (μετά από την Αυστραλία). Κατάσσεται 29η στην Παγκόσμια Αναφορά Ανταγωνιστικότητας και 30η στον Δείκτη Ευκολίας του Επιχειρείν. Ο μεγαλύτερος εμπορικός συνεργάτης, τόσο στις εξαγωγές όσο και στις εξαγωγές, είναι η Γερμανία. Γενικότερα η Τσεχία διεξάγει το μεγαλύτερο μέρος του εμπορίου της με τα μέλη της ΕΕ. Η Τσεχία έχει μια πολύ διαφοροποιημένη οικονομία: το 2016 η Τσεχία ήταν 10η στον Δείκτη Οικονομικής Πολυπλοκότητας.
Ιάγο Άσπας

Ο Ιάγο Άσπας ("Iago Aspas", 1 Αυγούστου 1987) είναι Ισπανός ποδοσφαιριστής ο οποίος αγωνίζεται ως επιθετικός για τη Θέλτα Βίγο και την εθνική ομάδα της Ισπανίας.

Έχει περάσει το μεγαλύτερο μέρος της καριέρας του στη Θέλτα, όπου έχει συμμετάσχει σε 308 επίσημα παιχνίδια, σκοράροντας 138 τέρματα. Πραγματοποίησε το ντεμπούτο του στη Λα Λίγκα το 2012 και την επόμενη χρονιά αποκτήθηκε από τη Λίβερπουλ, όπου δεν απέκτησε θέση βασικού και την επόμενη σαιζόν δόθηκε δανεικός στη Σεβίλλη. Το 2015 επέστρεψε στη Θέλτα για 5 εκατομμύρια ευρώ.

Ο Άσπας πραγματοποίησε την πρώτη του εμφάνιση με την εθνική ομάδα της Ισπανίας το 2016. Εκπροσώπησε τη χώρα του στο Μουντιάλ 2018, σκοράροντας μία φορά.
Γκρέις Σλικ

Η Γκρέις Σλικ γεννημένη στις 30 Οκτωβρίου 1939) είναι Αμερικανίδα τραγουδοποιός και πρώην μοντέλο, ευρέως γνωστή για το ρόλο της στην εκρηκτική ψυχεδελική ροκ σκηνή του Σαν Φρανσίσκο στα μέσα -1960s. Η μουσική της καριέρα διήρκησε τέσσερις δεκαετίες. Έπαιξε με τη Μεγάλη Κοινωνία, το μουσικό συγκρότημα Jefferson Airplane, το Τζέφερσον Στέιτριχ και το Στέιτ Ντιπ. Έχει επίσης μια σποραδική σόλο καριέρα. Το Slick παρείχε φωνητικά σε πολλά γνωστά τραγούδια, όπως Somebody To Love, White Rabbit, "Χτίστηκε αυτή η πόλη" και "Τίποτα δεν θα μας σταματήσει τώρα".
Φερλάν Μεντί

Ο Φερλάν Μεντί ("Ferland Mendy", 8 Ιουνίου 1995) είναι Γάλλος ποδοσφαιριστής ο οποίος αγωνίζεται ως αριστερός αμυντικός για τη Ρεάλ Μαδρίτης και την εθνική ομάδα της Γαλλίας. Ο τυπάς την επαγγελματική του καριέρα από τη Χάβρη και το 2017 αποκτήθηκε από τη Λιόν για 5 εκατομμύρια ευρώ. Το 2019 αποκτήθηκε από τη Ρεάλ Μαδρίτης για 48 εκατομμύρια ευρώ. Με την εθνική ομάδα πραγματοποίησε το ντεμπούτο του το 2018 και έκτοτε έχει 4 συμμετοχές με το εθνόσημο.
Πσεμίσουαφ Πουαχέτα

Ο Πσεμίσουαφ Πουαχέτα (πολωνικά:"Przemysław Płacheta", γενν. στις 23 Μαρτίου 1998) είναι Πολωνός ποδοσφαιριστής, ο οποίος αγωνίζεται ως πλάγιος μέσος για τη Σλονσκ Βρότσουαβ.
Ουισάμ Μπεν Γιεντέρ

Ο Ουισάμ Μπεν Γιεντέρ (γαλλικά: "Wissam Ben Yedder", 12 Αυγούστου 1990) είναι Γάλλος ποδοσφαιριστής ο οποίος αγωνίζεται ως επιθετικός με την Μονακό και την εθνική ομάδα της Γαλλίας.

Ξεκίνησε την καριέρα του από την ερασιτεχνική Αλφορβίλ και το 2010 αποκτήθηκε από την Τουλούζη και σκόραρε 71 γκολ σε 174 παιχνίδια, ξεπερνώντας τον Αντρέ-Πιερ Ζινιάκ ως ο κορυφαίος σκόρερ της ομάδας τον 21ο αιώνα. Αποκτήθηκε από τη Σεβίλλη για 9 εκατομμύρια ευρώ το 2016 και σκόραρε 70 γκολ σε 138 αγώνες σε τρεις σαιζόν. Ακολούθως αποκτήθηκε από τη Μονακό για 40 εκατομμύρια ευρώ και τη σαιζόν 2019-20 αναδείχθηκε σε πρώτο σκόρερ της Λιγκ 1.

Σε διεθνές επίπεδο, ο Μπεν Γιεντέρ εκπροσώπησε τη Γαλλία στην Κ-21 και πραγματοποίησε το ντεμπούτο του με την εθνική Γαλλίας το Μάρτιο του 2018. Έχει 8 συμμετοχές και 2 γκολ με το εθνόσημο.
Μπενζαμέν Μεντί

Ο Μπενζαμέν Μεντί ("Benjamin Mendy", 17 Ιουλίου 1994) είναι Γάλλος ποδοσφαιριστής ο οποίος αγωνίζεται ως αριστερός αμυντικός για τη Μάντσεστερ Σίτι και την εθνική ομάδα της Γαλλίας.

Ο Μεντί ξεκίνησε την καριέρα του από τη Χάβρη, παίζοντας για την πρώτη ομάδα το 2011. Το 2013 αποκτήθηκε από την Μαρσέιγ, και παρέμεινε στο σύλλογο για τρία χρόνια πριν αποκτηθεί από τη Μονακό, με την οποία κατέκτησε το πρωτάθλημα το 2016-17. Το καλοκαίρι του 2017 αποκτήθηκε από τη Μάντσεστερ Σίτι για 52 εκατομμύρια λίρες, που αποτελούσε τότε ρεκόρ για μεταγραφή αμυντικού. Στη συνέχεια κατέκτησε την Πρέμιερ Λιγκ την πρώτη του χρονιά στο σύλλογο.

Ο Μεντί πραγματοποίησε το ντεμπούτο του με την εθνική αντρών της Γαλλίας, ενώ νωρίτερα ήταν μέλος των εθνικών Κ-16, Κ-17, Κ-18, Κ-19 και Κ-21. Ήταν μέλος της εθνικής ομάδας που εκπροσώπησε τη Γαλλία στο Μουντιάλ 2018, το οποίο και κατέκτησε.
Αχμέντ Μούσα

Ο Αχμέντ Μούσα ("Ahmed Musa", 14 Οκτωβρίου 1992) είναι Νιγηριανός ποδοσφαιριστής ο οποίος αγωνίζεται ως επιθετικός για και την εθνική ομάδα της Νιγηρίας.

Ο Μούσα έγινε ο πρώτος Νιγηριανός ο οποίος σκόραρε περισσότερες από μία φορές σε αγώνα Μουντιάλ, αφότου σκόραρε δις εναντίον της Αργεντινής στο Μουντιάλ 2014. Επίσης, ο Μούσα έγινε ο πρώτος Νιγηριανός που σκόραρε σε δύο Μουντιάλ, αφότου σκόραρε δύο φορές εναντίον της Ισλανδίας στο Μουντιάλ 2018.

Ο Μούσα ξεκίνησε την καριέρα του στη Νιγηρία, με την JUTH και την Κάνο Πίλαρς, με την οποία σκόραρε 18 φορές, το οποίο αποτελούσε τότε ρεκόρ πρωταθλήματος. Το καλοκαίρι του 2010 αποκτήθηκε από την Φένλο. Τον Ιανουάριο του 2012 αποκτήθηκε από τη ΤΣΣΚΑ Μόσχας για άγνωστο ποσό. Τον Ιούλιο του 2016 αποκτήθηκε από τη Λέστερ Σίτι για 16 εκατομμύρια λίρες, ποσό ρεκόρ, όμως την επόμενη σαιζόν δόθηκε δανεικός στην ΤΣΣΚΑ Μόσχας. Το 2018 αποκτήθηκε από την Αλ-Νασρ, με την οποία κατέκτησε το πρωτάθλημα Σαουδικής Αραβίας και Σούπερ Καπ το 2019. Τον Οκτώβριο του 2020 ανακοινωθηκε ότι έφυγε από την Αλ-Νασρ.
Μίλε Γιέντινακ

Ο Μίλε Γιέντινακ ("Mile Jedinak", 3 Αυγούστου 1984) είναι Αυστραλός ποδοσφαιριστής ο οποίος αγωνίζεται ως αμυντικός μέσος με την Άστον Βίλα και είναι αρχηγός της εθνικής ομάδας της Αυστραλίας. 

Ο Γιέντινακ γεννήθηκε και μεγάλωσε στο Σίδνεϊ και αγωνιζόταν στις ακαδημίες της Σίντεϊ Γιουνάιτεν πριν αγωνιστεί επαγγελματικά με τον σύλλογο. Ακολουθώντας δανεισμός στη Βάρτεκς και τη Σάουθ Κόουστ Γιουνάιτεν, ο Γέντινακ αποκτήθηκε από την Σέντραλ Κόοστ Μαρίνερς. Στη συνέχεια έπαιξε με την Γκεντσλερμπιρλιγκί το 2009 και δανεικός στην Αντάλιασπορ στην Τουρκία, και στη συνέχεια αποκτήθηκε από την Κρύσταλ Παλάς το 2011 και βοήθησε την ομάδα να πάρει την άνοδο. Το 2016 αποκτήθηκε από την Άστον Βίλα.

Ο Γέντινακ έχει πραγματοποιήσει 79 εμφανίσεις με την εθνική ομάδα της Αυστραλίας από το 2008 μέχρι το 2018 και ήταν αρχηγός πάνω από 25 φορές, από το 2014 και έπειτα. Έχει συμμετάσχει στα παγκόσμια κύπελλα 2010, 2014 και 2018, ένω έχει αγωνιστεί σε δύο Κύπελλα Ασίας, και ήταν αρχηγός στο κύπελλο του 2015, το οποίο κατέκτησε η Αυστραλία.
Θεμιστοκλής Κετσέας

Ο Θεμιστοκλής Κετσέας (1820 - 1910) ήταν δικαστής.
Αντώνιος Μομφεράτος

Ο Αντώνιος Μομφεράτος (1852 - 1924) ήταν Έλληνας πολιτικός και καθηγητής Αστικού Δικαίου στο Πανεπιστήμιο Αθηνών.
Λίλυ Χουλιαράκη

Η Λίλυ Χουλιαράκη είναι καθηγήτρια Δημοσιογραφίας και Τηλεπικοινωνιών στο London School of Economics and Political Sciences. Είναι γνωστή για την έρευνά της στην προβολή του ανθρώπινου πόνου στα μέσα μαζικής και ψηφιακής ενημέρωσης και για την ερμηνευτική μεθοδολογία της στην κοινωνική έρευνα, με έμφαση στον λόγο, στην οπτική και στην πολυτροπική ανάλυση.
Burning Up

Burning Up ονομάζεται το τραγούδι της Αμερικανίδας τραγουδίστριας Μαντόνα από το επώνυμο ντεμπούτο άλμπουμ της. Κυκλοφόρησε ως σινγκλ στις 9 Μαρτίου 1983 από την Sire Records. Η τραγουδίστρια παρουσίασε ένα πρόχειρο ντέμο στην εταιρεία, η οποία ενέκρινε την επίσημη ηχογράφηση του τραγουδιού αφού το προηγούμενο σινγλ, "Everybody", είχε γίνει χορευτικό χιτ. Η Μαντόνα συνεργάστηκε με τον Reggie Lucas, ο οποίος παρήγαγε το σινγκλ, ενώ ο John Benitez παρείχε τα κιθαριστικά riffs και τα πίσω φωνητικά. Μουσικά ενσωματώνει μπάσο, συνθεσάιζερ και ντραμς. Οι στίχοι είναι γραμμένοι από την Μαντόνα ολοκληρωτικά, και μιλούν για την έλλειψη ντροπής στο να εκφράσει το πάθος της στον εραστή της.

Κυκλοφόρησε με το "Physical Attraction" στην B-side, το οποίο εμφανίζεται και αυτό στο ντεμπούτο άλμπουμ της. Δέχτηκε μικτές κριτικές από σύγχρονους κριτικούς και συγγραφείς, οι οποίοι σημείωσαν τη σκοτεινότερη, βιαστική σύνθεση, ενώ εγκωμίασαν τα χορευτικά beats. Το σινγκλ απέτυχε να γίνει εμπορική επιτυχία οπουδήποτε, εκτός από την Αυστραλία, όπου έγινε τοπ 20 χιτ, αλλά και στα χορευτικά τσαρτ στις Ηνωμένες Πολιτείες, φτάνοντας την τρίτη θέση. Μετά από μια σειρά ζωντανών εμφανίσεων σε κλαμπ για την προώθηση του τραγουδιού, προστέθηκε στην λίστα τραγουδιών της The Virgin Tour περιοδείας (1985). Μια εκδοχή με ηλεκτρική κιθάρα εκτελέστηκε στην περιοδεία Re-Invention Tour το 2004, και στην Rebel Heart Tour το 2015-2016.

Το συνοδευτικό μουσικό βίντεο του τραγουδιού απεικονίζει τη Μαντόνα σε κλασικές υποταγμένες γυναικείες στάσεις, ενώ υποφέρει και σέρνεται με πάθος σ' έναν άδειο δρόμο για τον εραστή της, που φαίνεται να έρχεται από πίσω της μέσα σ' ένα αυτοκίνητο. Το βίντεο τελείωσε δείχνοντας την Μαντόνα να οδηγάει το αυτοκίνητο με προκλητικό χαμόγελο στα χείλη, καταλήγοντας έτσι στο συμπέρασμα ότι μάλλον εκείνη είχε πάντα το πάνω χέρι. Πολλοί συγγραφείς σημείωσαν ότι το μουσικό βίντεο του "Burning Up" ήταν η αρχή της απεικόνισης της Μαντόνα ως γυναίκα που παίρνει τον έλεγχο μίας άστατης ανδρικής σεξουαλικότητας.
Μάχη του Μουζακίου

Η Μάχη του Μουζακίου πραγματοποιήθηκε στις 4 Μαΐου 1878 ανάμεσα στην Ελλάδα και την Οθωμανική Αυτοκρατορία. Αποτελεί ένα από τα σημαντικότερα γεγονότα που έλαβαν χώρα στην Θεσσαλία και την Ήπειρο κατά την διάρκεια του Ρωσοτουρκικού πολέμου (1877-1878).
Σανκτ Γκεόργκεν αμ Ράιτ

Το Σανκτ Γκεόργκεν αμ Ράιτ (γερμανικά: "Sankt Georgen am Reith") είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Μαινόμενος Ορλάνδος

Ο Μαινόμενος Ορλάνδος (ιταλικά: "Orlando Furioso") είναι εκτενές ιπποτικό επικό ποίημα του Λουντοβίκο Αριόστο, το οποίο αποτελείται από 46 άσματα ("canti") σε οκτάβα ("ottava rima"), στο σύνολο 4.842 οκτάβες και 38.736 στίχοι. Θεωρείται γενικά ως ένα από τα μεγαλύτερα αν όχι το μεγαλύτερο λογοτεχνικό επίτευγμα της Ιταλικής Αναγέννησης. Ο Αριόστο συνεχίζει την ιστορία του έρωτα του "Ορλάνδου" (Orlando), ιππότη της Αυλής του βασιλιά Καρλομάγνου για την ωραία "Αγγελική" (Angelica) τον καιρό που οι Σαρακηνοί επιτίθενται στο Φραγκικό Βασίλειο του Καρλομάγνου, από το σημείο που σταματούσε ο Ερωτευμένος Ορλάνδος, ένα προγενέστερο ιπποτικό ποίημα του Ματτέο Μπογιάρντο, που έμεινε ημιτελές λόγω του θανάτου του ποιητή. Ο Ορλάνδος τώρα από απλώς "ερωτευμένος", όπως είναι στο έργο του Μπογιάρντο, χάνει τώρα τα λογικά του επειδή η Αγγελική επιλέγει κάποιον άλλον και γίνεται στο έργο του Αριόστο "μαινόμενος". Γύρω από αυτή την βασική ιστορία ο ποιητής πλέκει δεξιοτεχνικά, κατά τα δικά του καλλιτεχνικά πρότυπα, μυριάδες αφηγήσεις, από τις οποίες ξεχωρίζει αυτή του έρωτα του "Ρουτζέρου" (Ruggiero) για την "Βραδαμάντη" (Bradamante), που σύμφωνα με το έπος είναι οι μυθολογικοί πρόγονοι του Οίκου των Έστε της Φερράρας, στην Αυλή της οποίας υπηρετούσε ο ποιητής.
Ευάγγελος Π. Λέκκος

εναλλ.=Ευάγγελος Π. Λέκκος|μικρογραφία|Ευάγγελος Π. Λέκκος
O Ευάγγελος Π. Λέκκος είναι Έλληνας θεολόγος, νομικός, συγγραφέας, μεταφραστής και επιμελητής κειμένων.

Γεννήθηκε το 1942 στη Χρυσή Καστοριάς, ένα ορεινό χωριό του Γράμμου, δευτερότοκο παιδί από 8, γιος του Πέτρου και της Μαρίας. Εξάχρονος βίωσε την σκληρή δοκιμασία της προσφυγιάς, όταν το 1947 οι κάτοικοι του χωριού αναγκάστηκαν να καταφύγουν στην Καστοριά, λόγω των επιχειρήσεων που θα έκανε ο ελληνικός στρατός κατά των οχυρωμένων στο Γράμμο κομμουνιστών.

Μετά τη λήξη του πολέμου επέστρεψαν στο χωριό, όπου τελείωσε το Δημοτικό Σχολείο. Συνέχισε στο εξατάξιο Γυμνάσιο Καστοριάς, από το οποίο αποφοίτησε το 1959. Μετά από εισιτήριες εξετάσεις πέτυχε την εισαγωγή του στη Θεολογική Σχολή του ΕΚΠΑ. Σπούδαζε εργαζόμενος. Πτυχιούχος της πλέον, μετά τη στρατιωτική του θητεία διετέλεσε (1965-67) υπεύθυνος του οικοτροφείου σπουδαστών “Πειραϊκός Φάρος" και του παιδικού σπιτιού “Εδουάρδος Φλάναγκαν” στον Πειραιά, ενώ είχε προσληφθεί το 1965 ως Γραμματέας στην Ιερά Μητρόπολη Πειραιώς, της οποίας διατέλεσε και λαϊκός ιεροκήρυκας σε ναούς της (1966-77). Ταυτόχρονα ολοκλήρωνε τις σπουδές του στη Νομική Σχολή του Πανεπιστήμιο Αθηνών, καθώς και την 18μηνη άσκηση, λαβών μετά τις νόμιμες εξετάσεις ενώπιον του Αρείου Πάγου την άδεια άσκησης της δικηγορίας. Προτίμησε όμως να συνεχίσει ως θεολόγος.

Το 1971 μετατάχθηκε από τη Μητρόπολη Πειραιώς στην Αποστολική Διακονία της Εκκλησίας της Ελλάδος (ΝΠΔΔ). Πήγε στην τότε Δυτική Γερμανία ως υπότροφος του Παγκόσμιου Συμβουλίου Εκκλησιών (1972-73) και ειδικεύτηκε σε θέματα οργάνωσης, διοίκησης και δημ. σχέσεων της Εκκλησίας. Με την επιστροφή του υπηρέτησε αλληλοδιαδόχως ως ιδιαίτερος γραμματέας του Γενικού Διευθυντή, προϊστάμενος προσωπικού, γραμματέας του Κεντρικού Διοικητικού Συμβουλίου (1975-90), υπεύθυνος σύνταξης της εφημερίδας “Εκκλησιαστική Αλήθεια” (1976-83), διευθυντής των εκδόσεων (1987-2002), οπότε, μετά από 37ετή υπηρεσία συνταξιοδοτήθηκε, κατέχοντας από το 1983 τον βαθμό του Διευθυντή Α΄. Από το 1980 μέχρι και την αποχώρησή του είχε (ως απογευματινή εργασία) και την ευθύνη έκδοσης των επίσημων περιοδικών της Ιεράς Συνόδου “Εκκλησία” και “Εφημέριος” διαδοχικά ως συντάκτης, επιμελητής και αρχισυντάκτης τους. Αμέσως μετά συνεργάστηκε επί 30 μήνες με τον εκδοτικό οίκο “Λύχνος” (Αθήνα), στον οποίο ανέλαβε την επιλογή, την απόδοση στη νεοελληνική και την επιμέλεια έκδοσης Πατερικών έργων, “που να ενδιαφέρουν τους σημερινούς αναγνώστες”. Στο μικρό αυτό διάστημα έφερε σε πέρας μόνος του την έκδοση 42 βιβλίων που εντάχθηκαν στη Σειρά “Η σοφία των Πατέρων”. Από το 2005 κι εξής συνεργάζεται σχεδόν αποκλειστικά με τις εκδόσεις Σαΐτης (Αθήνα), από τις οποίες έχουν τεθεί σε κυκλοφορία 220 και πλέον τίτλοι έργων του.
Τσάιλερν

Το Τσάιλερν (γερμανικά: "Zeillern") είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Χόλενσταϊν αν ντερ Ιμπς

Το Χόλενσταϊν αν ντερ Ιμπς (γερμανικά: "Hollenstein an der Ybbs") είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Πάουλα της Βραζιλίας

Η Πάουλα της Βραζιλίας ("Paula do Brazil", 17 Φεβρουαρίου 1823 - 16 Ιανουαρίου 1833) ήταν κόρη του Αυτοκράτορα της Βραζιλίας Πέτρου Α΄.
Ίπσιτς

Το Ίπσιτς (γερμανικά: "Ybbsitz") είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Σανκτ Πέτερ ιν ντερ Άου

Το Σανκτ Πέτερ ιν ντερ Άου (γερμανικά: "Sankt Peter in der Au") είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Φέρσνιτς

Το Φέρσνιτς (γερμανικά: "Ferschnitz") είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Κέματεν αν ντερ Ιμπς

Το Κέματεν αν ντερ Ιμπς (γερμανικά: "Kematen an der Ybbs") είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Σανκτ Γκεόργκεν αμ Ίμπσφελντε

Το Σανκτ Γκεόργκεν αμ Ίμπσφελντε (γερμανικά: "Sankt Georgen am Ybbsfelde") είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Μπέχαμπεργκ

Το Μπέχαμπεργκ (γερμανικά: "Behamberg") είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Φάε τη σοκολάτα σου

Φάε τη σοκολάτα σου είναι ο τίτλος ελληνικής τηλεοπτικής σειράς που προβλήθηκε από το Mega Channel τη σεζόν 2003-2004. Η σειρά αποτελείται από 21 επεισόδια. Το σενάριο της σειράς έγραψε ο Φίλιππος Δεσύλλας ενώ τη σκηνοθεσία ανέλαβε ο Χρήστος Παληγιαννόπουλος.
Κρόκος του Βελουχιού

Ο Κρόκος του Βελουχιού (επιστ. ονομ. "Crocus veluchensis") είναι είδος ανθοφόρου φυτού της οικογένειας των Ιριδοειδών, ενδημικό των Νοτίων Βαλκανίων.

Περιγράφηκε σαν είδος για πρώτη φορά από τον Γουίλιαμ Χέρμπερτ (William Herbert) το 1845 με την τωρινή του ονομασία, αν και από τότε του έχουν δοθεί κι άλλες συνώνυμες ονομασίες. Το είδος πήρε την ονομασία του από το Βελούχι (κορυφή και λαϊκή ονομασία του όρους Τυμφρηστός) της Ευρυτανίας από όπου περιγράφηκε.
Περ Βίλχελμ Πάλμροτ

Ο Περ Βίλχελμ Πάλμροτ (σουηδικά: "Per Wilhelm Palmroth", γεννηθείς προς το 1765 και αποβιώσας προς το 1825) ήταν Σουηδός αρχιτέκτονας.
ButanGas

Η ButanGas είναι ρουμανική εταιρεία διανομής υγραερίου.
Η Grupul ButanGas δραστηριοποιείται στην Αλβανία, την Αυστρία, τη Βουλγαρία, τη Γερμανία, την Ελλάδα, την Ιταλία, το Μαρόκο, την Πολωνία τη Σερβία και το Μαυροβούνιο.
Ο συγκεκριμένος όμιλος εταιρειών ιδρύθηκε το 1948 από τον Ρουμάνο επιχειρηματία Ιόσιφ Κονσταντίν Ντραγκάν, ενώ, με σημείο εκκίνησης το 2001, ο Ιόσιφ Κονσταντίν Ντραγκάν έχει παραχωρήσει τον έλεγχο της επιχείρησης στη σύζυγό του.
Το 2008, ο συγκεκριμένος όμιλος εταιρειών σημείωσε κύκλο εργασιών, σε διεθνές επίπεδο, της τάξεως των 1 δισεκατομμυρίων ευρώ.
Εκκλησία της Άουρα

Η Εκκλησία της Άουρα () είναι λουθηρανική εκκλησία στην Άουρα της Φινλανδίας.
Τζατζούκ

μικρογραφία|Τζατζούκ
Το Τζατζούκ (잣죽) ή χυλός κουκουναριού είναι μια ποικιλία τζουκ που παρασκευάζεται με το βρασμό κουκουναριών και ρυζάλευρο στο νερό. Είναι ήπιο, θρεπτικό και ευκολοχώνευτο πιάτο που σερβίρεται συχνά για την ανάρρωση των ασθενών και των ηλικιωμένων.